**Simplitate**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E greu când nimeni nu-nțelege

ce vrei să spui, deși e clar,

și când din vorba ta culege

numai ce-i este necesar.

E greu când zâmbetul dispare

și ți-e cuvântul tot mai rar,

într-o conflictuală stare

să mai zâmbești e în zadar.

E greu când dăruiești iubire

să nu primești nimic în loc

și să te legi cu mii de fire

legând deasemeni, reciproc.

E greu să construiești castele

când totul e-nghețat în jur,

să desenezi un cer cu stele,

să crezi naiv că totu-i pur.

E greu să urci în vârf de munte

când mergi privind numai în jos;

când nu e nimeni să te-asculte,

întoarce-te către Hristos.

Adina V.

5.12.2017